Лук и чесън борят синузита
Някои билки могат да се използват много успешно при възпаление на синусите и главоболие. Ето няколко много ефикасни и изпитани начина в домашни условия да се справите със синузита. 1. Лук и чесън При наличие на гной може да опитате следната рецепта: Настъргвате лук и прецеждате сока му през двойна марля. От получените капки, сутрин и вечер във всяка ноздра се капват по 2 капки. Когато секретите и сока преминат в устата се изплюват. Лечението може да продължи 2 седмици. С помощта на счукан чесън и вода в приблизително еднакво количество, можете да си направите лесно чеснови капки. Трябва да хомогенизирате сместа и да оставите да се утаи. След това, по 2 – 3 пъти дневно да капвате във всяка ноздра 3 – 4 капки от сока с помощта на капкомер. 2. Мед и лимонов сок Капките можете да си направите с 1/4 чаена лъжица мед и същото количество лимонов сок. Вечер се капва по 2-3 капки от сместа във всяка ноздра. Инхалации с лук, лайка, бял равнец и живовляк 1.  Инхалации с лук: Необходими са ви 2 – 3 глави лук. Нарязвате ги на едро и ги варите заедно с обелките. След това започвате инхалациите. 2. Друга ефикасна рецепта е сместа от по 50 грама живовляк, бял равнец и лайка. 2 супени лъжици от приготвената смес се заливат с 300 мл кипяща вода. Трябва да поври на тих огън за около 5 минути, след което можете да започнете да вдишвате от полезните пари. Много интересна и лесна за изпълнение е и рецептата на Ванга. Вечер в една от ноздрите се поставя краве масло с големината на царевично зърно. На следващата вечер процедурата се повтаря и в другата ноздра. По материали на forumzdrave.bg